CELEX: 32015D0568
Language: el
Date: 2015-04-07 00:00:00
Title: Εκτελεστική απόφαση (ΕΕ) 2015/568 της Επιτροπής, της 7ης Απριλίου 2015 , για την τροποποίηση του παραρτήματος I της εκτελεστικής απόφασης 2012/725/ΕΕ όσον αφορά τον ορισμό της βόειας γαλακτοφερίνης [κοινοποιηθείσα υπό τον αριθμό C(2015) 2173]

9.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 93/71
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/568 ΤΗΣ ΕΠΙΤΡΟΠΉΣ
   της 7ης Απριλίου 2015
   για την τροποποίηση του παραρτήματος I της εκτελεστικής απόφασης 2012/725/ΕΕ όσον αφορά τον ορισμό της βόειας γαλακτοφερίνης
   
      
         [κοινοποιηθείσα υπό τον αριθμό C(2015) 2173]
      
   
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2012/725/ΕΕ της Επιτροπής (2) επιτρέπει τη διάθεση στην αγορά της βόειας γαλακτοφερίνης ως νέου συστατικού τροφίμων.
            
         
               (2)
            
            
               Το παράρτημα I της εκτελεστικής απόφασης 2012/725/ΕΕ ορίζει τις προδιαγραφές για τη βόεια γαλακτοφερίνη. Οι προδιαγραφές αυτές περιλαμβάνουν ορισμό της βόειας γαλακτοφερίνης. Ο ορισμός αυτός θα πρέπει να τροποποιηθεί, ώστε να περιγράφει καλύτερα το εγκεκριμένο νέο συστατικό τροφίμων.
            
         
               (3)
            
            
               Συνεπώς, η εκτελεστική απόφαση 2012/725/ΕΕ θα πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο παράρτημα I της εκτελεστικής απόφασης 2012/725/ΕΕ, ο ορισμός της βόειας γαλακτοφερίνης αντικαθίσταται από τον ακόλουθο:
   
                
            
            
               «Η βόεια γαλακτοφερίνη (bLF) είναι πρωτεΐνη που απαντά στο αγελαδινό γάλα. Πρόκειται για γλυκοπρωτεΐνη που δεσμεύει τον σίδηρο, μάζας περίπου 77 kDa, η οποία αποτελείται από μία πολυπεπτιδική αλυσίδα 689 αμινοξέων.
               Η bLF απομονώνεται από το αποκορυφωμένο γάλα ή από τυρί τυρογάλακτος με ιοντοανταλλαγή, ενώ στη συνέχεια πραγματοποιείται υπερδιήθηση. Τέλος, πραγματοποιείται ξήρανση με λυοφιλίωση ή ψεκασμό και απομάκρυνση των μεγάλων σωματιδίων με κοσκίνιση.»
            
         Άρθρο 2
   Η παρούσα απόφαση απευθύνεται στην εταιρεία Morinaga Milk Industry Co., Ltd, 33-1, Shiba 3-chome, Minato-ku, Tokyo 108-8384, Ιαπωνία.
   
      Βρυξέλλες, 7 Απριλίου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1.
   
      (2)  Εκτελεστική απόφαση 2012/725/ΕΕ της Επιτροπής, της 22ας Νοεμβρίου 2012, για την έγκριση της διάθεσης στην αγορά βόειας γαλακτοφερίνης ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου (Morinaga) (ΕΕ L 327 της 27.11.2012, σ. 46).